turjo4nis/wikipedia-bn-dump-20250701 huggingface dataset:
এনিম্যাল

এনিম্যাল () হল ২০২৩ সালের একটি ভারতীয় হিন্দি ভাষার অ্যাকশন-থ্রিলার চলচ্চিত্র। এটি রচনা, সম্পাদনা ও পরিচালনা করেছেন সন্দীপ রেড্ডি বঙ্গা এবং প্রযোজনা করেছে টি-সিরিজ, ভদ্রকালী পিকচার্স ও সিনে১ স্টুডিওস। চলচ্চিত্রটিতে অভিনয় করেছেন রণবীর কাপুর, অনিল কাপুর, ববি দেওল, রশ্মিকা মন্দানা ও তৃপ্তি ডিমরি।

চলচ্চিত্রটি চলমান সময় ২০১ মিনিট, যা এখন পর্যন্ত নির্মিত দীর্ঘতম ভারতীয় চলচ্চিত্রগুলির মধ্যে একটি। এটি ২০২৩ সালের ১ ডিসেম্বর প্রেক্ষাগৃহে মুক্তি পায়।

অভিনয়ে 
 রণবীর কাপুর - অর্জুন
 অনিল কাপুর - বলবীর সিং
 ববি দেওল - আবরার হক
 রশ্মিকা মন্দানা - গীতাঞ্জলি "গীতা" সিং
 তৃপ্তি ডিমরি - জোয়া রিয়াজ
 শক্তি কাপুর - পিকে মিশ্র
 সুরেশ ওবেরয় - অর্জুনের দাদা
 সৌরভ সচদেব - আবিদ হক
 বাবলু পৃথিবীরাজ - আসরার হক
 সিদ্ধান্ত কার্নিক - বরুণ প্রতাপ মালহোত্রা
 কার্তিক চরিত্রে মাগন্তী শ্রীনাথ, গীতাঞ্জলির ভাই
 রাঘব বিনানী
 গগনদীপ সিং
 উপেন্দ্র লিমায়ে
 গীতাঞ্জলির বাবার চরিত্রে ম্যাথু ভার্গিস
 গীতাঞ্জলির মায়ের চরিত্রে ইন্দিরা কৃষ্ণন
 সালোনি বাত্রা

নির্মাণ

উন্নয়ন 
রণবীর কাপুর, অনিল কাপুর, ববি দেওলও পরিণীতি চোপড়া এবং পরিচালক হিসাবে সন্দীপ রেড্ডি বঙ্গাের সাথে একটি ঘোষণার ভিডিও সহ ২০২০ সালের ৩১ ডিসেম্বর টি-সিরিজ দ্বারা চলচ্চিত্রটি আনুষ্ঠানিকভাবে ঘোষণা করা হয়েছিল।

নির্মাণ 
চলচ্চিত্রটি ঘোষণার কয়েকদিন পর তৃপ্তি ডিমরি এতে একটি চরিত্রে অভিনয় করবেন বলে জানা যায়। ২০২২ সালের মার্চ মাসে, তার চলচ্চিত্র চামকিলা- এর সাথে সময়সূচী দ্বন্দ্বের কারণে রশ্মিকা মান্দান্না চোপড়ার স্থলাভিষিক্ত হন। রণবীরের স্ত্রী গীতাঞ্জলির চরিত্রে মান্দানাকে নেওয়া হয়েছে।

চিত্রগ্রহণ 
২০২২ সালের এপ্রিল মাসে মানালিতে প্রধান ফটোগ্রাফি শুরু হয়। দ্বিতীয় সময়সূচীটি ২০২২ সালের মে মাসে মুম্বাইতে হয়েছিল এবং ২০২২ সালের জুলাই মাসে পতৌদি প্রাসাদে চিত্রগ্রহণ অনুষ্ঠিত হয়েছিল। পরবর্তী সূচি দিল্লি ও পাঞ্জাবে অনুষ্ঠিত হয়। মার্চের মাঝামাঝি শুটিং শেষ হয়। ১৫-২০ দিনের সময়সূচীর সাথে এপ্রিল মাসে চলচ্চিত্রের ইংল্যান্ড এবং স্কটল্যান্ডে পুনরায় চিত্রগ্রহণ শুরু হয়।

সঙ্গীত

মুক্তি 
হিন্দির পাশাপাশি তেলুগু, তামিল, কন্নড় এবং মালয়ালম ভাষার ডাব সংস্করণে ১১ আগস্ট ২০২৩-এ চলচ্চিত্রটি প্রেক্ষাগৃহে মুক্তি পাওয়ার কথা ছিল। কিন্তু ভিএফএক্স কাজ বাকি থাকার কারণে তা স্থগিত করা হয়, অতঃপর এটি ১ ডিসেম্বর ২০২৩ এ মুক্তি পায়। এটিতে প্রদর্শিত শক্তিশালী সহিংসতার জন্য সেন্ট্রাল বোর্ড অফ ফিল্ম সার্টিফিকেশন (সিবিএফসি) থেকে 'এ' (শুধুমাত্র প্রাপ্তবয়স্কদের) ছাড়পত্র পায়।

তথ্যসূত্র

বহিঃসংযোগ 
 
 

২০২৩-এর চলচ্চিত্র
২০২০-এর দশকের হিন্দি ভাষার চলচ্চিত্র
২০২৩-এর অ্যাকশন থ্রিলার চলচ্চিত্র
ভারতীয় গ্যাংস্টার চলচ্চিত্র
ভারতীয় অপরাধ অ্যাকশন চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
কর্মহীন পরিবার সম্পর্কে চলচ্চিত্র
পিতা-পুত্রের সম্পর্ক সম্পর্কে চলচ্চিত্র
সন্দীপ রেড্ডি বঙ্গা পরিচালিত চলচ্চিত্র
দিল্লির পটভূমিতে চলচ্চিত্র
মুম্বইয়ে ধারণকৃত চলচ্চিত্র
মানালি, হিমাচল প্রদেশে ধারণকৃত চলচ্চিত্র
যুক্তরাজ্যে ধারণকৃত চলচ্চিত্র
ভারতীয় মারপিটধর্মী নাট্য চলচ্চিত্র
ভারতীয় অপরাধ নাট্য চলচ্চিত্র
ভারতীয় অপরাধ থ্রিলার চলচ্চিত্র
ভারতীয় মনস্তাত্ত্বিক নাট্য চলচ্চিত্র
প্রতিশোধ বিষয়ক ভারতীয় চলচ্চিত্র
ভারতীয় আইম্যাক্স চলচ্চিত্র
ভারতীয় অরৈখিক আখ্যান চলচ্চিত্র
মির্জা হুসেন হায়দার

মির্জা হুসেন হায়দার (জন্ম: ১ মার্চ ১৯৫৪) বাংলাদেশ সুপ্রিম কোর্টের আপিল বিভাগের সাবেক বিচারপতি।

জীবনের প্রথমার্ধ 
হায়দার ১৯৫৪ সালের ১ মার্চ পাকিস্তানের পূর্ববঙ্গের জামালপুর জেলার বকশীগঞ্জ উপজেলা জন্মগ্রহণ করেন।  তিনি ঢাকা বিশ্ববিদ্যালয় থেকে আইন বিষয়ে স্নাতক ও স্নাতকোত্তর সম্পন্ন করেন।

কর্মজীবন 
হায়দার ১৯৭৯ সালে জেলা আদালতে আইনজীবী হিসেবে কাজ শুরু করেন।

তিনি ১৯৮১ সালে হাইকোর্ট বিভাগে আইনজীবী হয়।

হায়দার ১৯৯৯ সালে আপিল বিভাগে আইনজীবী হিসেবে কাজ করেন।

৩ জুলাই ২০০১ সালে হায়দার বাংলাদেশ সুপ্রিম কোর্টের হাইকোর্ট বিভাগে অতিরিক্ত বিচারক হিসেনে নিযুক্ত হয়। তিন বছর পর ২০০৩ সালে বিভাগীয় স্থায়ী বিচারক হিসেবে তার নিয়োগ নিশ্চিত করা হয়।

হায়দার ও বিচারপতি বোরহান উদ্দিন ২০০৯ সালে কর ফাঁকির মামলায় সাবেক চিফ হুইপ আবুল হাসনাত আবদুল্লাহকে আদালতে আত্মসমর্পণের আদেশ জারি করেন।

২২ মার্চ ২০১২ সালে হায়দার এবং বিচারপতি মুহাম্মদ খুরশিদ আলম সরকার সরকারকে ফেসবুকে ইসলাম বিরোধী সামগ্রী ব্লক করার নির্দেশ দেন।

২০১৬ সালে হায়দার হাইকোর্ট বিভাগের দ্বিতীয় সিনিয়র বিচারপতি ছিলেন। হায়দার ৮:ফেব্রুয়ারি ২০১৬ সালে বাংলাদেশ সুপ্রিম কোর্টের আপিল বিভাগে পদোন্নতি পায়।

২০১৯ সালের আগস্টে বকশীগঞ্জে হায়দারের বাসভবনে স্থানীয় আওয়ামী লীগ রাজনীতিবিদ দ্বারা হামলা ও ক্ষতিগ্রস্ত হয়।

হায়দার ২০২১ সালের ফেব্রুয়ারিতে অবসর গ্রহণ করেন। বিদায়ী ভাষণে তিনি বাংলাদেশের বিচার বিভাগের নিরপেক্ষতা ও স্বাধীনতা নিয়ে প্রশ্ন তোলেন।

তথ্যসূত্র 

২০শ শতাব্দীর বাংলাদেশী আইনজীবী
বাংলাদেশের সুপ্রীম কোর্টের বিচারপতি
১৯৫৪-এ জন্ম
জীবিত ব্যক্তি
২১শ শতাব্দীর বাংলাদেশী বিচারক
ঢাকা বিশ্ববিদ্যালয়ের প্রাক্তন শিক্ষার্থী
জামালপুর জেলার ব্যক্তি
আবুল বাশার কৃষি কলেজ

আবুল বাশার কৃষি কলেজ বাংলাদেশ কারিগরি শিক্ষা বোর্ড এর আওতাধীনে পরিচালিত একটি কলেজ। এটি রাজধানী ঢাকার অনতিদূরে অবস্থিত ঐতিহ্যবাহী ধামরাই উপজেলায় অবস্থিত।

ইতিহাস 
২০০২ সনের ডিসেম্বর মাসে কলেজটি প্রতিষ্ঠার জন্য প্রস্তাব করা হয়, অতপর ১৩ সেপ্টম্বর ২০০৩ সনে বাংলাদেশ কারিগরি শিক্ষা র্বোড কলেজটিকে একাডেমিক র্কাযক্রম পরিচালনার জন্য স্বীকৃতি প্রদান করে। ফলে ২০০৩-২০০৪ সেশনে ছাত্রছাত্রী ভর্তির মাধ্যমে কলেজটি যাত্রা শুরু করে।

অবস্থান 
ঢাকা জেলার ধামরাই উপজেলার বাইশাকান্দা ইউনিয়নের রঘুনাথপুরে অত্র কলেজ অবস্থিত।

প্রতিষ্ঠানের বর্ণনা 
ধামরাই উপজেলার বাইশাকান্দা ইউনিয়নে এস এইচ এম আবুল বাশারের স্মরণে কনিষ্ঠ ভাই বাংলাদেশ কৃষিবিদ ইন্সটিটিউশন এর সাবেক সভাপতি কৃষিবিদ এ এম এম সালেহ কলেজটি প্রতিষ্ঠা করেন।

কলেজটি ৩৩২.১ শতাংশ বিস্তীর্ণ সমতল ভূমির উপর প্রতিষ্ঠিত। দুইটি তিন তলা এবং একটি এক তলা বিশিষ্ঠ পাকা ভবন এবং দুই টি টিনশেড বিল্ডিং এই মোট ৫টি ভবনে প্রশাসনিক ও একাডেমিক কার্যকম প্ররিচালিত হয়। আবাসিক ছাত্রদের জন্য ১টি টিনশেড বিল্ডিং ছাত্রাবাস হিসেব ব্যবহার হয়। ছাত্র/ছাত্রীদের হাতে কলমে শিক্ষা দেয়ার জন্য রয়েছে নার্সারী এবং পুকুর। কলেজটিতে কৃষি ও ফিশারীজ এই দুইটি কারিগরি ট্রেডে বিভিন্ন বিষয়ে অভিজ্ঞ প্রশিক্ষকগণ পাঠদান করিয়ে থাকে।

আরও দেখুন 

 বাহার কৃষি কলেজ
 বাংলাদেশ কারিগরি শিক্ষা বোর্ড

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট -আবুল বাশার কৃষি কলেজ

২০০৩-এ প্রতিষ্ঠিত শিক্ষাপ্রতিষ্ঠান
ঢাকা জেলার মহাবিদ্যালয়
বাংলাদেশের কৃষি ডিপ্লোমা কলেজ
ডিপ্লোমা ইন এগ্রিকালচার

ডিপ্লোমা ইন এগ্রিকালচার () বাংলাদেশ কারিগরি শিক্ষা বোর্ডের অধীনে চার বছর মেয়াদী শিক্ষাক্রম পরিচালিত হয়। এসএসসি পাস করার পর ডিপ্লোমা ইন এগ্রিকালচার কোর্সে ভর্তি হতে হয়। চার বছর মেয়াদী শিক্ষাক্রম আটটি পর্বে বিভক্ত যাদের সেমিষ্টার বলা হয়। এক একটি সেমিষ্টারের কার্য দিবস ১৬-১৮ সপ্তাহ। সে হিসেবে প্রতি বর্ষের কার্য দিবস ৩২-৩৬ সপ্তাহ। নির্ধারিত কার্য দিবস শেষ হওয়ার পর পর্ব সমাপনী পরীক্ষা অনুষ্ঠিত হয়। এরপর ফলাফলের মাধ্যমে একজন ডিপ্লোমা কৃষিবিদ বা ডি. কৃষিবিদ হয়।

 এগ্রিকালচার ট্রেনিং ইনিষ্টিটিউট (ATI):
বাংলাদেশের ১৮ টি এটিআইতে ডিপ্লোমা-ইন-এগ্রিকালচার (৪ বছর মেয়াদী) কোর্সটি পড়ানো হয়। এছাড়াও বেসরকারিভাবে ১৬২ এর মতো প্রতিষ্ঠানে
ডিপ্লোমা-ইন-এগ্রিকালচার (৪ বছর মেয়াদী) কোর্সটি পড়ানো হয়।

 বাংলাদেশের সরকারি ডিপ্লোমা-ইন-এগ্রিকালচার কোর্স এর কয়েকটি প্রতিষ্ঠানের নাম:-
 এগ্রিকালচার ট্রেনিং ইনষ্টিটিউট, শেরে বাংলা নগর, ঢাকা।
 এগ্রিকালচার ট্রেনিং ইনষ্টিটিউট, তাজহাট, রংপুর
 এগ্রিকালচার ট্রেনিং ইনষ্টিটিউট, রহমতপুর, বরিশাল।
 এগ্রিকালচার ট্রেনিং ইনষ্টিটিউট, খাদিমনগর, সিলেট।
 এগ্রিকালচার ট্রেনিং ইনষ্টিটিউট, শেরপুর।
 এগ্রিকালচার ট্রেনিং ইনষ্টিটিউট, দৌলতপুর, খুলনা।
 এগ্রিকালচার ট্রেনিং ইনষ্টিটিউট, হুমনা, কুমিল্লা
 এগ্রিকালচার ট্রেনিং ইনষ্টিটিউট, ঈশ্বরদী,পাবনা
 এগ্রিকালচার ট্রেনিং ইনষ্টিটিউট, রাঙ্গামাটি।
 এগ্রিকালচার ট্রেনিং ইনষ্টিটিউট, গাজীপুর।
 এগ্রিকালচার ট্রেনিং ইনষ্টিটিউট, ঝিনাইদহ।
 এগ্রিকালচার ট্রেনিং ইনষ্টিটিউট, ফরিদপুর।
 এগ্রিকালচার ট্রেনিং ইনষ্টিটিউট, আড়াইহাজার, নারায়নগঞ্জ।
 এগ্রিকালচার ট্রেনিং ইনষ্টিটিউট, মানিকগঞ্জ।
 এগ্রিকালচার ট্রেনিং ইনষ্টিটিউট, ব্রাহ্মণবাড়িয়া।
 এগ্রিকালচার ট্রেনিং ইনষ্টিটিউট, নোয়াখালী।
 এগ্রিকালচার ট্রেনিং ইনষ্টিটিউট, চট্টগ্রাম।
 এগ্রিকালচার ট্রেনিং ইনষ্টিটিউট, গাইবান্ধা।

 বাংলাদেশে বর্তমানে ১৬২ টি বেসরকারি ডিপ্লোমা-ইন-এগ্রিকালচার কোর্স এর প্রতিষ্ঠান রয়েছে।  কয়েকটি প্রতিষ্ঠানের নাম:-
 আবুল বাশার কৃষি কলেজ, ঢাকা।
 তমালতলা কৃষি ও কারিগরি কলেজ,বাগাতি পাড়া, নাটোর।
 এম.এস.জোহা কৃষি কলেজ,হারদী,আলমডাঙ্গা, চুয়াডাঙ্গা।
 খান জাহান আলী কৃষি কলেজ, ডুমুরিয়া, খুলনা।
 ব্রেইলী ব্রীজ এগ্রিকালচার এন্ড পলিটেকনিক ইনিষ্টিটিউট, মীরবাগ, কাউনিয়া, রংপুর।

তথ্যসূত্র

বহিঃসংযোগ 

 শিক্ষা মন্ত্রণালয় 
 বাংলাদেশ কারিগরি শিক্ষা বোর্ড কোর্ড সহ বিষয়

প্রকৌশল শিক্ষা
বৃত্তিমূলক শিক্ষা
বাংলাদেশের কৃষি শিক্ষা
২০২৩–২৪ আই-লিগ ২

২০২৩–২৪ হিরো আই-লিগ ২ হল ২০০৮ সালে প্রতিষ্ঠিত হওয়ার পর থেকে আই-লিগ ২ এর ১৬তম মৌসুম। ভারতীয় ফুটবল লিগ পদ্ধতির তৃতীয় স্তর হিসেবে পুনঃব্র্যান্ডিং করার পর এটি আই-লিগ ২ এর দ্বিতীয় মৌসুম। লিগ টেবিলের শীর্ষ দুটি দল ২০২৪–২৫ আই-লিগ মৌসুমের স্থান যোগ্যতা অর্জন করেছিল।

এটিই আই-লিগ ২ এর প্রথম মৌসুম যাতে পূর্ব মৌসুমে খেলা অনুত্তীর্ণ ক্লাবগুলিকে রেখে দেওয়া হয়েছে এবং এটি ফেডারেশন কর্তৃক ১৩ জানুয়ারি ২০২৩-এ স্বীকৃত করা হয়েছিল।

দল

স্টেডিয়াম ও অবস্থান

পয়েন্ট তালিকা

ফলাফল

ম্যাচপ্রতি ফলাফল

দল ভিত্তিক অগ্রগতি

পরিসংখ্যান

সর্বোচ্চ গোলদাতা

হ্যাটট্রিক

গোল বাঁচানো

সম্প্রচারক
মহারাষ্ট্র অরেঞ্জের স্বাগতিক ম্যাচগুলো স্পোর্টসকাস্ট ইন্ডিয়া দ্বারা সম্প্রচারিত হয় যখন স্পোর্টিং গোয়া এবং ডেম্পোর সমস্ত ম্যাচগুলি স্পোর্টসকেপিআই তাদের নিজ নিজ অফিসিয়াল ইউটিউব চ্যানেলে সম্প্রচার করেছিল।

দর্শক উপস্থিতি

সামগ্রিক পরিসংখ্যান সারণী

স্বাগতিক ম্যাচ অনুযায়ী দর্শক উপস্থিতি 

দর্শক উপস্থিতি:  

২৭ এপ্রিল ২০২৪ তারিখের ম্যাচের হাল নাগাদ করা হয়েছিল
উৎস: আই-লিগ.অর্গ

আরও দেখুন
পুরুষ
নিম্ন বিভাগসমূহ
২০২৩–২৪ ইন্ডিয়ান সুপার লিগ
২০২৩–২৪ আই-লিগ
২০২৩–২৪ আই-লিগ ৩
২০২৩–২৪ ভারতীয় রাজ্য লিগসমূহ 
কাপ
২০২৩ ডুরান্ড কাপ
২০২৪ সুপার কাপ (ভারত)
মহিলা
২০২৩–২৪ ভারতীয় মহিলা লিগ
২০২৩–২৪ ভারতীয় মহিলা লিগ ২

তথ্যসূত্র

পূর্ব নির্ধারিত ফুটবল প্রতিযোগিতা
আই-লিগ ২ মৌসুম
ভারতে ফুটবল
২০২৩-এ এশীয় ফুটবল
২০২৪-এ এশীয় ফুটবল
চুয়াডাঙ্গা জেলার শিক্ষাপ্রতিষ্ঠানের তালিকা

এটি বাংলাদেশের চুয়াডাঙ্গা জেলার শিক্ষাপ্রতিষ্ঠানসমূহের একটি তালিকা।

মাধ্যমিক বিদ্যালয় 

জীবননগর থানা মডেল পাইলট মাধ্যমিক বিদ্যালয়
জীবননগর থানা পাইলট মাধ্যমিক বালিকা বিদ্যালয়
করতোয়া মাধ্যমিক বিদ্যালয়
শাপলাকলি আদর্শ মাধ্যমিক বিদ্যালয়
হাসাদাহ বহুমূখী মাধ্যমিক বিদ্যালয়
গয়েশপুর মাধ্যমিক বিদ্যালয়
উথলী মাধ্যমিক বিদ্যালয়
সরোজগঞ্জ উচ্চ বিদ্যালয় 
ছাদেমান্নেসা  বালিকা বিদ্যালয়
আন্দুলবাড়ীয়া বহুমুখী মাধ্যমিক বিদ্যালয়
মনোহরপুর মাধ্যমিক বিদ্যালয়
আলীপুর মাধ্যমিক বিদ্যালয়
কাশেম আলী মাধ্যমিক বিদ্যালয়
আন্দুলবাড়ীয়া মাধ্যমিক বালিকা বিদ্যালয়
রায়পুর মাধ্যমিক বিদ্যালয়
উথলী মাধ্যমিক বালিকা বিদ্যালয়
বি, সি,কে এমপি মাধ্যমিক বিদ্যালয়
মিনাজপুর মাধ্যমিক বিদ্যালয়
হাসাদাহ মাধ্যমিক বালিকা বিদ্যালয়
শাহাপুর মাধ্যমিক বিদ্যালয়
পাঁকা মাধ্যমিক বিদ্যালয়
হাজী মনির হোসেন মাধ্যমিক বিদ্যালয়
সিংনগর মাধ্যমিক বিদ্যালয়
ভিক্টোরিয়া জুবিলি সরকারি উচ্চ বিদ্যালয়
চুয়াডাঙ্গা সরকারি বালিকা উচ্চ বিদ্যালয়
নাটুদা মাধ্যমিক বিদ্যালয়
চুয়াডাঙ্গা একাডেমী
চুয়াডাঙ্গা আদর্শ উচ্চ বিদ্যালয়
ঝিনুক মাধ্যমিক বালিকা বিদ্যালয়
রাহেলা খাতুন গার্লস একাডেমী 
কার্পাসডাঙ্গা মাধ্যমিক বিদ্যালয়
এম. এ. বারী মাধ্যমিক বিদ্যালয়
আলমডাঙ্গা বহুমূখী পাইলট মাধ্যমিক বিদ্যালয়
দামুড়হুদা পাইলট হাইস্কুল 
কলাবাড়ী রামনগর মাধ্যমিক বিদ্যালয়
কাশীপুর মাধ্যমিক বিদ্যালয়
কুড়ুলগাছি মাধ্যমিক বিদ্যালয়
মেমনগর বি. ডি মাধ্যমিক বিদ্যালয়
মুন্সিগঞ্জ একাডেমী
কেরু উচ্চ বিদ্যালয়
চুয়াডাঙ্গা কালেক্টরেট স্কুল এন্ড কলেজ
ধোপাখালী মাধ্যমিক বিদ্যালয়

স্কুল এন্ড কলেজ 
দর্শনা আইডিয়াল স্কুল এন্ড ক‌লেজ,দর্শনা
হাটবোয়ালিয়া উচ্চ মাধ্যমিক বিদ্যালয়
দামুড়হুদা পাইলট গার্লস স্কুল এন্ড কলেজ

কলেজ

সরকারি 
 চুয়াডাঙ্গা সরকারি কলেজ
 সরকারি আদর্শ মহিলা কলেজ, চুয়াডাঙ্গা
 দর্শনা সরকারি কলেজ
 আলমডাঙ্গা সরকারি কলেজ
 জীবননগর সরকারি আদর্শ মহিলা ডিগ্রি কলেজ

বেসরকারি 
উথলী মহাবিদ্যালয়
বদরগঞ্জ ডিগ্রী কলেজ
বড় সলুয়া নিউ মডেল ডিগ্রি কলেজ
চুয়াডাঙ্গা পৌর ডিগ্রী কলেজ
তেতুল শেখ কলেজ
আবদুল ওদুদ শাহ্ ডিগ্রী কলেজ
 আলমডাঙ্গা মহিলা ডিগ্রী কলেজ
আন্দুল বাড়ীয়া কলেজ
ডাঃ আফসার উদ্দিন কলেজ
জীবননগর ডিগ্রি কলেজ 
কার্পাসডাঙ্গা মহাবিদ্যালয়
খাসকররা মহাবিদ্যালয়
এম.এস জোহা ডিগ্রী কলেজ
নিগার সিদ্দিক কলেজ

মাদ্রাসা/ মাদরাসা 

বদরগঞ্জ বাকীবিল্লাহ কামিল মাদ্রাসা 
চুয়াডাঙ্গা ফাযিল মাদ্রাসা
আলমডাঙ্গা সিদ্দিকীয়া আলিম মাদরাসা
আলমডাঙ্গা ইসলামিয়া মাদরাসা
আন্দুলবাড়ীয়া আশরাফিয়া আলিম মাদরাসা
দর্শনা ডি, এস ফাজিল (ডিগ্রী) মাদ্রাসা
হাসাদাহ ফাজিল মাদরাসা 
জীবননগর উপজেলা আলিম মাদরাসা
কাবিলনগর নসরুল উলুম আলিম মাদরাসা
কার্পাসডাঙ্গা ইসলামিয়া ফাযিল মাদরাসা 
নওলামারী আলিম মাদরাসা
ওসমানপুর প্রাগপুর সিদ্দিকীয়া ফাযিল মাদরাসা

বিশ্ববিদ্যালয় 
ফার্স্ট ক্যাপিটাল ইউনিভার্সিটি অব বাংলাদেশ

তথ্যসূত্র 
বিদ্যালয়, স্কুল এন্ড কলেজ, কলেজ, মাদ্রাসা/ মাদরাসা বিষয়শ্রেণীর প্রতিষ্ঠানের তালিকা এই ওয়েবসাইট ও এই ওয়েবসাইট হতে সংগৃহীত ()
বিশ্ববিদ্যালয়ের তালিকা এই ওয়েবসাইট থেকে সংগৃহীত
https://jibannagar.chuadanga.gov.bd/bn/site/page/V5Rd-%E0%A6%AE%E0%A6%BE%E0%A6%A7%E0%A7%8D%E0%A6%AF%E0%A6%AE%E0%A6%BF%E0%A6%95-%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A7%9F

জেলা অনুযায়ী বাংলাদেশের শিক্ষাপ্রতিষ্ঠানের তালিকা
চুয়াডাঙ্গা জেলার শিক্ষাপ্রতিষ্ঠান
গরীয়া পূজা

বাবা গরীয়া পূজা ভারতের ত্রিপুরার একটি উৎসব। এটি বৈশাখ মাসের সপ্তম দিনে অনুষ্ঠিত হয়। ২০১৯ সালে গরীয়া পূজা ছিল ২১ এপ্রিল।

গরীয়া পূজায় ভক্তরা আচারের উদ্দেশ্যে মুরগি বলি দেন। এটি দেবতা বাবা গরীয়াকে সম্মান জানাতে একটি তিন দিনের উৎসব বার্ষিক বৈশাখ মাসের প্রথম দিনে অনুষ্ঠিত হয়।

তথ্যসূত্র 

ত্রিপুরার উৎসব
এপ্রিল উদ্‌যাপন
মে উদ্‌যাপন
হিন্দু উৎসব
গোরিয়া পূজা

গোরিয়া টের ('টের' হল কোকবোরোক ভাষায় 'উৎসবের' শব্দ) আদিবাসী ত্রিপুরিরা সাত দিন ধরে পালন করে, সর্বজনীন দেবতা বাবা গোরিয়াকে সম্মান করে, চৈত্রের শেষ দিন থেকে হরি বুইসু পর্যন্ত। পূজার প্রথম দিনকে বলা হয় 'মোহা বুইসু' এবং বিসর্জনের দিনকে বলা হয় 'সেনা'। গোরিয়া পূজার নিয়ম অনুসারে পূজার সময় প্রয়োজনীয় জিনিসগুলি খেরফাং-এর বাড়িতে কঠোরভাবে তালাবদ্ধ করে রাখা হয়।

গোরিয়া পূজার সূচনার চিহ্ন হিসাবে, গোরিয়া পূজার আগে চুকবার কঠোরভাবে তৈরি করা হয় — পূজা হওয়ার সাত দিন আগে। ওই দিন এক বছর আটকে রাখা নিবন্ধগুলো বের করে আনা হয়। অবিলম্বে একটি ঢোলপিটের শব্দ একটি বাঁশি বাজানোর দ্বারা পূজার শুরু চিহ্নিত করা হয়। গোরিয়া নৃত্যও পরিবেশিত হয়। ত্রিপুরী জামাতিয়া গোত্রে গোরিয়া পূজা দুটি স্থানে পূর্ণ উদ্যমে পালন করা হয়:

 বিয়া গোনাং
 বিয়া কুরউই

সোসাইটি/ইনস্টিটিউট গোরিয়া পূজার নিয়মগুলি নিয়ন্ত্রণ করে। সাত দিনের মধ্যে তীর্থযাত্রীদের তাদের সমস্যায় সাহায্য করার জন্য বগলার একটি দলকে নির্বাচিত করা হয়, এবং হোদা কর্তৃক গৃহীত রেজোলিউশন এবং ঐতিহ্যগত রীতি অনুযায়ী বগলাকে নিরীক্ষণ ও গাইড করার জন্য মোহন্তকে নির্বাচিত করা হয়। গোরিয়া পূজার সময় শৃঙ্খলা ও শান্তি বজায় রাখার জন্য প্রতি বছর প্রতিটি অঞ্চল থেকে দুজন গোরিয়া স্বেচ্ছাসেবককেও নির্বাচিত করা হয়।

তথ্যসূত্র 

ত্রিপুরায় ধর্ম
ত্রিপুরার উৎসব
৭২ হুর (চলচ্চিত্র)

৭২ হুর (বাহাত্তার হুরাইন বা ৭২ কুমারী) হল একটি হিন্দি ভাষার অতিপ্রাকৃত চলচ্চিত্র। এটি পরিচালনা করেছেন সঞ্জয় পুরান সিং চৌহান। এটি ২০২৩ সালের ৭ই জুলাই প্রেক্ষাগৃহে মুক্তি পায়। চলচ্চিত্রটি ২০১৯ সালে প্রথম ইন্টারন্যাশনাল ফিল্ম ফেস্টিভ্যাল অব ইন্ডিয়ায় প্রদর্শিত হয়েছিল এবং ICFT-UNESCO গান্ধী মেডেল বিশেষ উল্লেখ জিতেছিল। পরিচালক চৌহান ২০২১ সালে বাহাত্তার (৭২) হুরেইনের জন্য শ্রেষ্ঠ পরিচালনার জন্য জাতীয় চলচ্চিত্র পুরস্কার অর্জন করেন।

পটভূমি 
মুম্বাইয়ের গেটওয়ে অফ ইন্ডিয়াতে আত্মঘাতী বোমা হামলার পর নিহত দুই ফেদায়েন হাকিম এবং বিলালকে অনুসরণ করে চলচ্চিত্রটি। তারা স্বর্গে প্রবেশের অপেক্ষায় একটি শুদ্ধ অবস্থায় নিজেদের খুঁজে পায়। তাদের বলা হয়েছে যে তারা ৭২টি কুমারীকে পুরস্কৃত করা হবে, যা " হুরি " নামে পরিচিত। যাইহোক, তারা অপেক্ষা করার সাথে সাথে তারা হুরাইন এবং পরকালের অস্তিত্ব নিয়ে সন্দেহ পোষণ করতে শুরু করে। তারা কেন ৭২ জন কুমারীর একটি মারাত্মক মায়ায় আটকা পড়েছিল তা নিয়েও তারা প্রশ্ন করতে শুরু করে এবং শেষ পর্যন্ত একটি ভয়ঙ্কর ভাগ্যের মুখোমুখি হয়ে ধ্বংসের পথে যাত্রা করে।

অভিনয় শিল্পী 

 মেহের চরিত্রে সারু মাইনি
 জঙ্গি হাকিম আলীর চরিত্রে পবন মালহোত্রা
 জঙ্গি বিলাল আহমেদের চরিত্রে আমির বশির
 মৌলভী চরিত্রে রাশেদ নাজ, যিনি হুরীর ধারণা নিয়ে আলোচনা করেছেন
 মৌলভী চরিত্রে ভবানী বশির ইয়াসির
 নরোত্তম বাইন

মুক্তি 
চলচ্চিত্রটি ২০২৩ সালের ৭ জুলাই ১১টি ভাষায় (ইংরেজি, অসমীয়া, বাংলা, ভোজপুরি, কন্নড়, কাশ্মীরি, মালায়ালাম, মারাঠি, পাঞ্জাবি, তামিল ও তেলুগু) প্রেক্ষাগৃহে মুক্তি পায়।

প্রশংসা 

 ভারতের ৫০তম আন্তর্জাতিক চলচ্চিত্র উৎসব

 ইউনেস্কো গান্ধী পদক - শান্তি এবং আন্তঃসাংস্কৃতিক সংলাপের উপর শ্রেষ্ঠ চলচ্চিত্রের জন্য বিশেষ উল্লেখ

 ৬৭তম জাতীয় চলচ্চিত্র পুরস্কার

 সেরা পরিচালনা- পূর্ণদৈর্ঘ্য চলচ্চিত্র

তথ্যসূত্র

বহিঃসংযোগ 

 

২০২৩-এর চলচ্চিত্র
২০২০-এর দশকের হিন্দি ভাষার চলচ্চিত্র
জিহাদিবাদ সম্পর্কিত চলচ্চিত্র
ভারতে ইসলামি সন্ত্রাস চিত্রায়িত চলচ্চিত্র
চলচ্চিত্রে কাশ্মীর সংঘাত
জিহাদি প্রচার
ইচ্ছা পূরণ সম্পর্কে চলচ্চিত্র
চলচ্চিত্র যার পরিচালক শ্রেষ্ঠ পরিচালক জাতীয় চলচ্চিত্র পুরস্কার জিতেছেন
কুরআন অবলম্বনে চলচ্চিত্র
ভারতীয় সাদাকালো চলচ্চিত্র
কল্পকাহিনীতে ইসলামী সন্ত্রাস
পরকাল সম্পর্কে চলচ্চিত্র
স্বর্গ এবং নরক সম্পর্কিত চলচ্চিত্র
আত্মহত্যা সম্পর্কে চলচ্চিত্র
ভারতীয় আভঁ-গার্দ ও পরীক্ষামূলক চলচ্চিত্র
মুম্বইয়ে ধারণকৃত চলচ্চিত্র
ভারতে ধর্মীয় বিতর্ক
চলচ্চিত্রে ধর্মীয় বিতর্ক
ন্যাশনাল টি কোম্পানি লিমিটেড

ন্যাশনাল টি কোম্পানি লিমিটেড বাংলাদেশের একটি সরকারি প্রতিষ্ঠান। মূলত কোম্পানিটি বাংলাদেশ সরকার এবং জনগণের যৌথ মালিকানায় দেশের চা শিল্পে সর্ববৃহৎ পাবলিক লিমিটেড কোম্পানি।

ইতিহাস 
১৯৭৮ সালে কোম্পানি আইন, ১৯১৩ এর অধীনে গঠিত হয় ন্যাশনাল টি কোম্পানি লিমিটেড। এটি একটি পাবলিক লিমিটেড কোম্পানি। সংস্থাটির ৫১ শতাংশ শেয়ারের মালিক বাংলাদেশ সরকার, বাকি ৪৯ শতাংশ শেয়ারের মালিক জনগণ। শুরুতে সংস্থাটি পাত্রখোলা চা বাগান, কুরমা চা বাগান, চাম্পারায় চা বাগান, মদনমোহনপুর চা বাগান, মাধবপুর চা বাগান, জগদীশপুর চা বাগান, তেলিয়াপাড়া চা বাগান, চন্ডিছড়া চা বাগান, লাক্কাতুরা চা বাগান নিয়ে যাত্রা শুরু করে। পরবর্তীতে বাংলাদেশ চা বোর্ডের অধীনে চা বাগানগুলো সরকারিকরণ করা হয়। এরই পরিপ্রেক্ষিতে ১৯৮২ সালের সেপ্টেম্বরে পারকুল চা বাগান, প্রেমনগর চা বাগান এবং বিজয়া চা বাগান অধিগ্রহণ করে। সংস্থাটি পুঁজিবাজারে তালিকাভুক্ত হয় ১৯৭৮ সালে।

পরিচালনা 
প্রতিষ্ঠানটি ১২ সদস্যের একটি পরিচালনা পর্ষদ দ্বারা পরিচালিত হয়।

চেয়ারম্যানদের তালিকা

আরও দেখুন 
 বাণিজ্য মন্ত্রণালয় (বাংলাদেশ)

তথ্যসূত্র

বহিঃসংযোগ 
বাংলাদেশের চা কোম্পানি
১৯৭৮-এ প্রতিষ্ঠিত বাংলাদেশী কোম্পানি
ঢাকা ভিত্তিক সংগঠন
ঢাকা ভিত্তিক কোম্পানি
বাংলাদেশের সরকারি মালিকানাধীন কোম্পানি
ত্রিপুরার সঙ্গীত

ত্রিপুরা ভারতের একটি রাজ্য যেটি বিভিন্ন ধরনের লোকসংগীত তৈরি করেছে। সংগীতশিল্পী হেমন্ত জামাতিয়া প্রায় ১৯৭৯ সালে প্রধান খ্যাতি অর্জন করেছিলেন, যখন তিনি বিচ্ছিন্নতাবাদী ত্রিপুরা জাতীয় স্বেচ্ছাসেবকদের সঙ্গীত প্রতিনিধি হয়েছিলেন। পরে তিনি আত্মসমর্পণ করেন এবং স্বাভাবিক জীবনে ফিরে আসেন, ত্রিপুরীর লোকসংগীতে তার কাজ উৎসর্গ করেন। ত্রিপুরী ভাষায় লোকজ ও আধুনিক সঙ্গীতে তাঁর অবদানের স্বীকৃতিস্বরূপ, তিনি ভারত সরকারের সঙ্গীত নাটক একাডেমী কর্তৃক সঙ্গীত ক্ষেত্রের সর্বোচ্চ সম্মানে ভূষিত হন।

ত্রিপুরী লোকসংগীত
ত্রিপুরীরা বাদ্যযন্ত্র ব্যবহার করে যেমন কাঠ এবং পশুর চামড়া দিয়ে তৈরি খাম, বাঁশের তৈরি সুমুই (বাঁশি), সারিন্দা, চোংপ্রেং, ডাংডু এবং করতাল আদিবাসী ত্রিপুরিদের মধ্যে খুব বিখ্যাত এবং জনপ্রিয়।

তথ্যসূত্র 

 
ভারতের উপবিভাগীয় সঙ্গীত
ত্রিপুরী সঙ্গীত
ড্যান কাউফম্যান

ড্যান কাউফম্যান হলেন একজন ভিজ্যুয়াল এফেক্ট শিল্পী যিনি ডিস্ট্রিক্ট ৯ এবং এক্স-মেন: দ্য লাস্ট স্ট্যান্ডের মতো চলচ্চিত্রে কাজ করেছেন।

তিনি ডিস্ট্রিক্ট ৯ চলচ্চিত্রে কাজের জন্য ৮২তম একাডেমি পুরস্কার মোননীত হন। ম্যাট আইটকেন, রবার্ট হ্যাব্রোস এবং পিটার মুইজারদের সাথে তার মনোনয়ন ভাগ করা হয়েছিল।

চলচ্চিত্রের তালিকা 

 পার্সি জ্যাকসন: সি অফ মনস্টার (২০১৩)
 জেলা ৯ (২০০৯)
 পসেইডন (২০০৬)
 এক্স-মেন: দ্য লাস্ট স্ট্যান্ড (২০০৬)
 দ্য হন্টেড ম্যানশন (২০০৩)
 ম্যাট্রিক্স বিপ্লব (২০০৩)
 What Lis Beneath (২০০০)

তথ্যসূত্র

বহিঃসংযোগ 

 

বিশেষ আবহ ব্যক্তিত্ব
জন্মের বছর অনুপস্থিত (জীবিত ব্যক্তি)
জীবিত ব্যক্তি
মোঃ আখতারুজ্জামান

মো. আখতারুজ্জামান (জন্ম: ১ জানুয়ারি ১৯৬৬) বাংলাদেশ সুপ্রিম কোর্টের হাইকোর্ট বিভাগের একজন বিচারপতি।  তিনি সাবেক প্রধানমন্ত্রী খালেদা জিয়ার বিরুদ্ধে জিয়া এতিমখানা দুর্নীতি মামলা বিচারক ছিলেন।

প্রথমিক জীবন 
আখতারুজ্জামানের জন্ম ১৯৬৬ সালের ১ জানুয়ারি। তিনি রাজশাহী বিশ্ববিদ্যালয় থেকে আইনে স্নাতক ডিগ্রি  এবং ঢাকা বিশ্ববিদ্যালয় থেকে আইন ও দর্শনে স্নাতকোত্তর ডিগ্রি অর্জন করেন। তিনি ঢাকা বিশ্ববিদ্যালয় থেকে আইনে পিএইচডি করেন।

কর্মজীবন 
আখতারুজ্জামান ১৯৯১ সালের ২৭ মে জেলা আদালতে তাঁর আইনি অনুশীলন শুরু করেন ।

১৯৯৩ সালের ১ এপ্রিল আখতারুজ্জামান বাংলাদেশ সিভিল সার্ভিসের বিচার বিভাগে যোগদান করে এবং সহকারী বিচারক হিসেবে নিযুক্ত হয়।

আখতারুজ্জমান ২০১৫ সালের ১৪ জুন জেলা ও দায়রা জজ পদে উন্নীত হন । তিনি ঢাকার বিশেষ জজ কোর্ট - ৫ - এর বিচারক ছিলেন ।

২০১৮ সালের ৩ অক্টোবর জিয়া এতিমখানা দুর্নীতি মামলা সাবেক প্রধানমন্ত্রী বেগম খালেদা জিয়াকে সাত বছরের কারাদণ্ড দেন আখতারুজ্জমান।

২১ অক্টোবর ২০১৯ তারিখে আখতারুজ্জামান হাইকোর্ট বিভাগের অতিরিক্ত বিচারক নিযুক্ত হয়।

আখতারুজ্জমানকে ২০২১ সালের ১৯ অক্টোবর হাইকোর্ট বিভাগের স্থায়ী বিচারক করা হয়।

২০২২ সালের ১৪ জুলাই আখতারুজ্জামান দুর্নীতির বিরুদ্ধে আপিল করার পর দুর্নীতির মামলায় পাঁচ বছরের কারাদণ্ডে দণ্ডিত ভূমি মন্ত্রণালয়ের এক প্রাক্তন কর্মকর্তাকে জামিন প্রদান করেন।  বাংলাদেশ সুপ্রিম কোর্টের আপিল বিভাগ এই রায়ের সমালোচনা করে বলেছে যে কেবল দোষীদের বয়স বিবেচনা করে জামিন দেওয়া উচিত নয়। হাইকোর্ট বিভাগের বিচারপতি আখতারুজ্জমান ও বিচারপতি জাফর আহমেদ ৪ আগস্ট ২০২২ তারিখে ঢাকা বিশ্ববিদ্যালয়ের অনুষদ সদস্য সামিয়া রহমানকে সাহিত্যচৌর্যের জন্য পদচ্যুত করার আদেশ বাতিল করেন। ১৮ অক্টোবর আখতারুজ্জমান ও বিচারপতি জাফর আহমেদ বাংলাদেশ সরকারকে নির্দেশ দেন যে , কেন মানারাত আন্তর্জাতিক বিশ্ববিদ্যালয়ের ট্রাস্টি বোর্ডের পুনর্গঠনকে অবৈধ ঘোষণা করা হবে না। গত নভেম্বরে জাহাঙ্গীরনগর বিশ্ববিদ্যালয়ের দুই শিক্ষার্থীকে অন্য এক শিক্ষার্থীকে লাঞ্ছিত করার জন্য সাময়িক বরখাস্তের সিদ্ধান্তকে অবৈধ ঘোষণা করেন বিচারপতি আখতারুজ্জমান ও বিচারপতি জাফর আহমেদ।

তথ্যসূত্র

বাংলাদেশী বিচারক
১৯৬৬-এ জন্ম
জীবিত ব্যক্তি
বাংলাদেশের সুপ্রীম কোর্টের বিচারপতি
বাংলাদেশী আইনজীবী
রাজশাহী বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
লাভ ম্যারেজ (২০২৩-এর চলচ্চিত্র)

লাভ ম্যারেজ ২০২৩ সালের ভারতীয় বাংলা ভাষা কমেডি নাট্য চলচ্চিত্র। সুরিন্দর সিং ও নিসপাল সিং প্রযোজিত চলচ্চিত্রটি পরিচালনা করেছেন প্রেমেন্দু বিকাশ চাকী। প্রধান চরিত্রে ছিলেন রঞ্জিত মল্লিক, অপরাজিতা আঢ্য, অঙ্কুশ হাজরা ও ঐন্দ্রিলা সেন। চিত্রনাট্য লিখেছেন পদ্মনাভ দাশগুপ্ত এবং সংগীত পরিচালনা করেছেন স্যাভি গুপ্ত। এটি সুরিন্দর ফিল্মের ব্যানারে ১৪ই এপ্রিল মুক্তি পায়।

পটভূমি 
ডিমেনশিয়ায় আক্রান্ত বৃদ্ধা ঠাম্মা (সোহাগ সেন), বয়স্ক বাবাকে (রঞ্জিত মল্লিক) নিয়ে ছোট্ট বাড়িতে থাকে বকাই (অঙ্কুশ হাজরা)। বকাইয়ের প্রেমিকা শাওন (ঐন্দ্রিলা সেন) থাকে তার মা যূথিকাকে (অপরাজিতা আঢ্য) নিয়ে। জানা যায়, শাওনের বাবা (সুরজিৎ) সংসার ছেড়ে বিবাগী হয়ে সন্ন্যাস নিয়েছেন? ছেলের বিয়ে দেবার জন্য পাত্রী শাওনকে দেখতে গিয়ে রঞ্জিত মল্লিকের চরিত্র যূথিকার মুখোমুখি হয়। এই যূথিকাই ছিল তাঁর ছাত্রী এবং প্রাক্তন প্রেমিকা। এভাবে কাহিনী এগিয়ে চলে।

অভিনয়শিল্পী 

 অঙ্কুশ হাজরা - বকাই
 রঞ্জিত মল্লিক - বকাই এর বাবা
 অপরাজিতা আঢ্য - যূথিকা, শাওনের মা
 ঐন্দ্রিলা সেন
 ইয়াসির আরাফাত রহিম
 সোহাগ সেন 
 দেবনাথ চট্টোপাধ্যায়

মুক্তি 
চলচ্চিত্রটি ২০২৩ সালের ১৪ এপ্রিল পয়লা বৈশাখ প্রেক্ষাগৃহে মুক্তি পায়।

তথ্যসূত্র

বহিঃসংযোগ 

 

২০২৩-এর চলচ্চিত্র
২০২০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
ভারতীয় হাস্যরসাত্মক নাট্য চলচ্চিত্র
ভারতীয় হাস্যরসাত্মক চলচ্চিত্র
প্রেমেন্দু বিকাশ চাকী পরিচালিত চলচ্চিত্র
স্যাভি গুপ্ত সুরারোপিত চলচ্চিত্র